**Frol IL orientering**

**Årsmelding 1971**

Orienteringsutvalget har bestått av:

Bjørn Bye, oppmann

Asbjørn Tingstad

Torgeir Nygård

Fritjof Sandstad

Per G Tingstad

Vidar Venås

Varamann:

Johan Skjerve

6 møter i utvalget.

**REPRESENTASJON, KURS o.l.**

Vidar Venås og Bjørn Bye møtte på O-kretstinget. Bjørn Olav Røstad var også på tinget. Han fikk overrakt O-kretsen sin rankingpokal for gutter for 1970. Kjell Gran møtte på vårkonferansen til kretsen.

Etterjulsvinteren hadde vi et A-kurs for treningsledere, som kveldskurs på Mule skole. Deltagere fra andre avdelinger i laget også. De fleste deltagerne var ikke avslutningsmodne da våronn og skoleeksamener sto for døra, og kurset fortsatte i haust. En del av deltagerne har mistet motet underveis. Men disse har greid avslutningsprøvene:

Inger Haugan, Ottar Indgaard, Annar Berg, Fritjof Sandstad, Vidar Venås, Anton Myhre (Vinne Skilag) og Per Amdahl. 3 stk holder på og forbereder seg enda. Bjørn Bye var kursleder.

Bjørn Olav Nygård og Bjørn Bye vart av O-kretsen sendt til NOFs kartlederkurs på Dombåstun. Fin tur og bra utbytte.

**INSTRUKTØRARBEIDE**

O-Troll-instruktører i år: Asbjørn Tingstad, Bjørn Olav Nygård, Bjørn Bye, Randi, Liv og Rune Venås, Torgeir Nygård. Kjell Gran og Bjørn Bye fungerte ved o-kurs for K-linja Levanger Lærerskole i regi av O-kretsen. Lagsinstruksjon er utført meir og mindre av de fleste større o-løperne.

**KARTSITUASJONEN**

Nytt revidert opplag av Buran-Ratåsen-kartet er utgitt. Synfaringa i Storlivol-området med et nødrop ferdig i haust. Trykkes til våren. Mange med på synfaringa i sommer, dog har de fleste hatt ganske små områder.

**EGNE ARRANGEMENT, TRENING OG INSTRUKSJON**

20 STK Silva type 21 kjøpt inn for instruksjonsbruk. Intern løypeleggerkonkurranse som «vinterarbeide». Vidar Venås fikk flest poeng. Trening 1 kveld pr uke på Mule. O-teknisk og kondisjon. Også begynnerinstruksjon. O-Troll lagt til rette for Okkenhaug, Halsan og Mule skoler. For Hegle telte et vanlig treningsløp. I kretsfinalen arrangert av VOK, vant Olav Martin Indgaard gutteklassen og fikk turen til landsfinalen. Der løp han også bra. Liv Marit Jacobsen fra Halsan såg også ut til å vinne i kretsfinalen, men hun hadde uheldigvis klipt på feil sistepost. Trasig, da hun hadde mange minutter til gode.

Terminfesta treningsløp er viktig del av løpsprogrammet (5 stk). Det vart ikke så mange ekstra løp utover hausten i år. Lite inspirerende værforhold.

På ei ledig helg ordna vi en liten stafett for lag fra skoleklasser, skolekretser eller blanda lag som det het i innbydelsa. Vart artig og bør følges opp. 11 lag startet.

Samling på Buraunet på O-Idrettens dag. Start av «O-Trampen», prøve for ungdommens O-merke, skrittellingskonkurranse, instruksjon o.l.

«O-Trampen» er navnet på turorienteringa vi har startet med i år. 60 poster fordelt på 3 tidsperioder har stått ute i Borgsåsen og Buran-Ratåsen-området. 190 deltagere.

Kretsløp i mai med 230 deltagere. Samleplass på lunneplassen vest for Ulvesvollen. Gir oss selv noenlunde bra kritikk for arrangementet. Bare noen «usynlige» småtabber. Annar Berg var løpsleder, og Bjørn Bye løypelegger. «Storklassene» vart vunnet av Tore Kristiansen og Gunn Kari Kvål Hygen. Klasseseier til Liv Venås også.

**DELTAKING I ÅPNE LØP** (Krets-, nasjonale- og Hovedløp)

I alt 215 starter fordelt på 40 løpere. Meststartende er Liv og Rune Venås, Olav Martin Indgaard og Johan Skjerve med 15 starter hver. Trond Sørheim 14 starter. Beste prestasjon er 5.plass i Hovedløpet for yngre til Liv Venås. Det var Bra med stor B. Hun var best av trønderne.

Johan Skjerve også uttatt til dette løpet. Han hadde noen problemer på 1. og 3.strekket, og vart nr 37. (97 deltagere).

En eller flere klasseseire har det blitt til Rune og Liv Venås, Olav M. Indgaard, Jens B. Aune, Sveinung Røstad, Håkon Sørheim, Kari Sørheim, Ingrid Venås, Marit Langeland, Marna Haugen og Bjørn Bye.

Ingrid Venås vart kretsmester i D 15-16. Løpet gikk ved Garli. KM stafett i Inndalen ga mye dingel-dangel til frolingan. Liv, Ingrid og Randi Venås vant damer junior. At junior- og seniorlaga for herrer fikk bronsemedaljer skyldes i noen grad manglende konkurranse. Med på lagene var Vidar Venås, Asbjørn Tingstad og Bjørn Olav Røstad. Bjørn Olav og Torgeir Nygård pluss Bjørn Bye. Johan Skjerve på 2.juniorlag hadde forresten en meget brukbar 1.etappe. Han vekslet 50 minutter før 1.laget.

I Freidigstafetten stilte 3 lag. Fritjof Sandstad, Rune Venås og Johan Skjerve vart nr 4 i gutteklassen.

TM kolliderte med Hårskalltrampen, så der stilte ingen. Liv Venås har tatt rankingpokalen for jenter i 1971, som O-kretsen setter opp. Gratulerer!

I fjellorientering har bare Jostein Moksnes fullført løp i år. Klubbmesterskapet gikk i Borgsåsen, med samleplass i trøa til Bodvar Rokne. Klubbmestre ble:

D 12 Aina Bye

H 12 Trond Sørheim

D 15- Randi Venås

H 13-14 Olav Martin Indgaard

H 15- Fritjof Sandstad

Bjella gikk til Jostein Moksnes.

**KOMMENTAR**

Utviklinga går stort sett rette leia. Antall starter og løpere auker. Og ikke minst, de tidligere etterlyste foreldre, har endelig begynt å dukke opp. Bergljot Venås, Kari og Håkon Sørheim har tatt det store jumpet over fra løpssjåfører og tilskuere til o-løpere. Følg på. I O-Trampen var det også mange familier med.

Nivået i de yngre klassene har blitt ganske godt, og det er ikke så enkelt å raske til seg premier. Det er jo moro å være med uten å operere i toppen av lista, men det er nok sikrest å stille med så mye «forhandskondis» som mulig til våren. Enda artigere da.

For O-utvalget

Bjørn Bye, oppmann.

Sign.